Martin Kusý (architekt, 1916)

Ing. arch. **Martin Kusý** (* 14. november 1916, Dobroč – † 24. február 1989, Bratislava) bol slovenský architekt, vysokoškolský profesor a odborný publicista.

## Životopis
* 1936 – 1939 štúdium na Českom vysokom učení technickom ČVUT v Prahe
* 1940 – 1942 po uzavretí českých škôl a krátkej praxi študoval v rokoch  1940 – 1942 na Vysokej škole technickej vo Viedni
* 1943 – obhájil titul doktor technických vied u profesora S. Theissa vo Viedni
* 1943 – 1944 pracoval u M.M.Harminca
* 1944 – 1945 bojoval v Slovenskom národnom povstaní
* 1945 – 1946 pracoval v Bratislave na Štátnom plánovacom a štatistickom úrade na obnove vojnou zničených obcí na východnom Slovensku 
* 1947 – uzatvoril manželstvo s Verrou Krnovou 
* 1947 – 1964 pracoval v riadiacich funkciách v rôznych projektových organizáciách
* 1948 – založil *[[Stavprojekt]]* a stal sa prvým predsedom Spolku slovenských architektov 
* 1950 – pracoval v Krajskom návrhovom stredisku
* 1951 – 1952 práca vo Výskumnom ústave pre stavebníctvo a architektúru
* 1954 – bol riaditeľom hlavnej správy projektových ústavov na Slovensku 
* 1954 – 1961 pracoval v Štátnom projektovom ústave pre výstavbu miest a dedín
* 1962 – 1964 – v Slovenskom ústave pamiatkovej starostlivosti a ochrany prírody 
* 1964 – 1986 pedagogicky pôsobil na VŠVU v Bratislave kde bol v roku 1978 vymenovaný za riadneho profesora
* 1968 – 1972 prorektor VŠVU V Bratislave

## Dopady
Je po ňom pomenová Cena profesora Martina Kusého.

## Ocenenia a súťaže
### Ocenenia
* 1945 nositeľ rádu SNP II. triedy 
* 1965 a 1973 cena Dušana Jurkoviča 
* 1945 vyznamenaný Čs. Medailou za chrabrosť 
* 1965 cena za Zásluhy o výstavbu 
* 1981 a 1982 získal významné  štátne ocenenie rad práce a titul zaslúžilý umelec 
* 1985 bol ocenený cenou M. Benku za monografiu Emil Belluš

### Súťaže
* zúčastnil sa na súťažiach na riešenie budovy Slovenského plánovacieho úradu 
* v 2. kole súťaže S Havlíčkom a Hilským, 1951
* Projekt budovy veľvyslanectva v Pekingu, 2. cena, 1957
* Dostavba budovy ČVUT V Prahe, 2. cena, so Š. Svetkom 
* Projekt budovy VŠD V Žiline/2. cena, s L. Lýskom a S. Talašom, 1961
* a iné

## Architektonická tvorba
Tvoril v povojnovej dobe. Bol majstrom proporcie, hľadačom výslednej harmónie hmôt a priestorov – toto je znak tiahnuci sa celou jeho architektonickou tvorbou. Podarilo sa mu robiť architektúru vo všetkých jej typologických podobách. Urbanizmus sídel, krajiny parkov, domy pre bývanie rodinné i kolektívne, školy, administratívne budovy, historické rekonštrukcie, domy pre vedu, ambasády, múzeum, priehrady, pamätníky, hrobky a náhrobky.

## Dielo
* Sídliská v Považskej Bystrici, Podbrezovej, Valaskej, Lovinobani, Zlatne 
* Sídlisko pri stanici v Banskej Bystrici, 1953
* Budova strojníckej fakulty v Bratislave, 1958 – 1962
* Administratívna budova Pravdy (dnes Danubiaprint) v Bratislave, 1957 – 1960
* Hrobka Ľudovíta Fullu v Ružomberku, 1962
* Pamätník SNP v Kunerade 
* Budova ústavu stavebníctva a architektúry SAV na Patrónke v Bratislave, 1960
* Internáty v Nitre a Liptovskom Hrádku
* Obytný dom v Bratislave na Gajovej ulici
* SVŠ na Novohradskej ulici v Bratislave, 1954
* Čs. veľvyslanectvo v Pchongjangu, Kórea, 1956
* Hydrocentrála pri Novom Meste nad Váhom, 1948
* Oravská priehrada
* Obchodná a administratívna budova Omnia na Dunajskej ulici v Bratislave, 1967
* Múzeum Slovenskej Národnej rady na Myjave, 1966

Autor monografií, štúdií a článkov, spolutvorca encyklopedických diel, autor publikácií: 
* *Architektúra na Slovensku 1918-45* ; 1971
* *Architektúra na Slovensku 1945-75* ; 1976
* *Od remesla po design' ; [[1974]] 
* viaceré odborné state v časopisoch *Projekt* ; *Architektúra ČSSR*

== Zdroje ==
* Moravčíková, Lukáčová, Dulla, Strachová, Pohaničová, Krivošová, Vodrážka, Perfekt: *Majstri architektúry*; [[2005]]
* *Encyklopédia Slovenska*; III. zväzok K-M, Slovenská akadémia vied, Bratislava, [[1979]]
* *Pyramída Ku-Kv''; 73 čiastka, júl 1973

Kategória:Slovenskí architekti
Kategória:Česko-slovenskí zaslúžilí umelci
Kategória:Držitelia Ceny Dušana Jurkoviča
Kategória:Slovenskí vysokoškolskí pedagógovia
Kategória:Osobnosti z Dobroča